****

**Valsts sabiedrība ar ierobežotu atbildību**

**„SLIMNĪCA**

**“ Ģintermuiža””**

**VADĪBAS ATSKAITE**

**periods**

**01.01.-30.09.2016**

JELGAVA

**SATURS**

1. Slimnīcas galvenie uzdevumi 3

2. SLIMNĪCAS DARBĪBA 4

2.1. STACIONĀRĀ DARBĪBA 4

2.2. AMBULATORĀ DARBĪBA 13

2.3. SOCIĀLĀ APRŪPE UN SOCIĀLĀ REHABILITĀCIJA 15

2.4. PĀRĒJĀ DARBĪBA 18

3. SLIMNĪCAS DARBĪBAS EKONOMISKĀ ANALĪZE 20

4. Investīcijas UN PROJEKTI 25

5. PERSONĀLA ATTĪSTĪBA 27

6. PĀPAMAIŅAS UN TO VADĪBA 30

1. **Slimnīcas galvenie uzdevumi**

V SIA Slimnīca „Ģintermuiža” misija:

* Iedzīvotāju atkarības un garīgās veselības uzlabošana.
* Visiem iedzīvotājiem vienlīdzīgas pieejas kvalitatīviem atkarības un garīgās veselības aprūpes pakalpojumu nodrošināšana.

*Kapitālsabiedrības vērtības:*

* *Kvalitātes izcilība - atbildība par visu, ko darām*
* *Komandas gars - mēs strādājam kopā, cienot viens otru*
* *Godīgums - visi mūsu darbinieki neatkarīgi no amata, pienākumiem un darba vietas ievēro slimnīcas “Ģintermuiža” Ētikas kodeksu, visi darbinieki ir pieņēmuši slimnīcas kultūru, kuras pamatvērtības ir godīgums, atvērtība un ētika. Tas ir viņu pienākums.*
* *Profesionalitāte - darbinieku profesionalitāte ir svarīgs faktors, sniedzot pakalpojumus klientiem.*
* *Izaugsme - vienmēr meklējam inovatīvus risinājums slimnīcas darbības pilnveidošanai un paplašināšanai.*

Galvenie darbības virzieni :

* Augsti kvalificētas un profesionālas stacionārās un ambulatorās psihiatriskās un narkoloģiskās palīdzības akūtu un hronisku slimību un traucējumu diagnostikas, ārstēšanas un pacientu rehabilitācijas nodrošināšana;
* Konsultatīvo darbību, ekspertīžu un klīniskās bāzes nodrošināšana psihiatriskās un narkoloģiskās palīdzības jomā;
* Psihisko un narkoloģisko slimību profilakses, ārstēšanas un veselības veicināšanas inovatīvo pasākumu ieviešana.
* Ilgstoša sociālā aprūpe un sociālā rehabilitācija personām ar garīgiem traucējumiem un psihiskām slimībām, kā arī personām ar atkarības problēmām (Sociālās rehabilitācijas programma no psihoaktīvām vielām atkarīgām personām).

Nacionālā veselības dienesta apmaksātie veselības aprūpes pakalpojumi 2016. gadā (programmas Nr.):

* Psihiatriskā palīdzība bērniem (3.2.43.2);
* Psihiatriskā palīdzība stacionārā, tai skaitā pēc tiesas lēmuma ( 3.2.43.1.);
* Narkoloģija (3.2.50.1.);
* Minesotas programma stacionārā (3.2.50.4.);
* Obligātā narkoloģiskā palīdzība bērniem pēc bāriņtiesas lēmuma (3.2.51.):
* Narkomānu rehabilitācija stacionārā (3.2.50.2.);
* Narkomānu rehabilitācija stacionārā bērniem (no 2014. gada 1. jūlija) (3.2.50.3.)
* Sekundārajā ambulatorajā veselības aprūpē:
  + Ambulatorā psihiatriskā un narkoloģiskā palīdzība;
  + Neiroelektrofizioloģiskie funkcionālie izmeklējumi;
  + Dienas stacionāra pakalpojumi ( t.sk. bērniem);
  + Tiesu psihiatriskā ekspertīze;
  + Metadona aizvietojošās terapijas programma.

Nacionālā veselības dienesta neapmaksātie veselības aprūpes pakalpojumi 2016. gadā:

* Ilgstoša psihiatriskā ārstēšana stacionārā, tai skaitā pēc tiesas lēmuma ( t.sk. pierakstītu pacientu ārstēšana)

**2. Slimnīcas darbība**

Slimnīca „Ģintermuiža” apsaimniekošanā esošajā īpašumā īsteno saimniecisko darbību sekojošās jomās:

* Ārstniecība psihiatrijā un narkoloģijā;
* Ilgstoša sociālā aprūpe un sociālā rehabilitācija, kā arī sociālā rehabilitācijano psihoaktīvām vielām atkarīgām personām;
* Pārējā saimnieciskā darbība – telpu īre un noma, apsaimniekošana un citi pakalpojumi

**2.1. Stacionārā darbība**

Slimnīca „Ģintermuiža” stacionārā nodrošina veselības aprūpes pakalpojumus gan psihiatrijā, gan narkoloģijā.

Ar 2016. gada 1. janvāri stacionārā statistisko gultu skaits ir 360 (2015. gadā vidēji-355), tai skaitā psihiatriskai palīdzībai – 314, narkoloģiskai palīdzībai – 46.

**Slimnīcas nodaļu struktūra 2016. gada 1. janvārī**

*1.attēls*



Stacionārā 2016. gada 9 mēnešos vidēji dienā ārstējās 327 (2015.gada 9 mēnešos-319; 2016.gada 6 mēnešos- 333; 2015. gada 6 mēnešos – 325) pacienti. Pārskata periodā ir nedaudz pieaudzis pacientu skaits (+8), salīdzinot ar 2015.gadu, bet nedaudz samazinājies, salīdzinot ar 2016.gada 6 mēnešu rezultātiem (-6), kas skaidrojams ar sezonalitāti pakalpojuma īstenošanā.

**Pacientu struktūra stacionārā 2016. gada 9 mēnešos (vidējais skaits)**

*2.attēls*

*Avots: Statistikas pārskati*

2016.gada 9 mēnešos, salīdzinot ar 2016.gada 6 mēnešiem, pieaudzis vidējais pacientu skaits akūtā psihiatrijā (+3), bet nedaudz samazinājies psihiatriskā palīdzība bērniem (-2), pacienti, kuri gaida ievietošanu SAC (-2).

**Pacientu struktūra**

|  |  |  |  |  |  |  |
| --- | --- | --- | --- | --- | --- | --- |
| Pacientu struktūra | 2015. gada 6 mēneši | 2015. gada 9 mēneši | 2016. gada 6 mēneši | 2016. gada 9 mēneši | Izmaiņas pret 2015.gada 9 mēn. (\*;-) | Izmaiņas pret 2016.gada 6 mēn. (\*;-) |
| Psihiatriskā palīdzība bērniem | 24 | 21 | 27 | 25 | +4 | -2 |
| Ārstēšana pēc tiesas lēmuma | 22 | 21 | 26 | 25 | +4 | -1 |
| Pacienti, kuri gaida ievietošanu sociālās aprūpes iestādē | 20 | 22 | 19 | 17 | -5 | -2 |
| Ilgstošā psihiatriskā palīdzība, t.sk. slimnīcā pierakstīti | 52 | 53 | 44 | 43 | -10 | -1 |
| Akūtā palīdzība psihiatrijā | 171 | 166 | 181 | 184 | +18 | +3 |
| Akūtā narkoloģija | 15 | 12 | 17 | 15 | +3 | -2 |
| Minesotas programma | 9 | 10 | 11 | 10 | 0 | -1 |
| Narkomānu rehabilitācija bērniem | 8 | 8 | 3 | 3 | -5 | 0 |
| Narkomānu rehabilitācija stacionārā | 5 | 6 | 5 | 5 | -1 | 0 |
| Kopā | 325 | 319 | 333 | 327 | +8 | -6 |

*Avots: Statistikas pārskati*

Saskaņā ar 2.attēlu un tabulas datiem vērojama pacientu sadrumstalotība pa atsevišķām NVD apmaksātām programmām, kas sarežģī efektīvu un ekonomisku ārstēšanas īstenošanu. Programmas ar mazu pieprasījumu un piedāvājumu ir neekonomiskas uz tiek īstenotas uz citu finansēto programmu rēķinu.

**NVD līguma izpilde**

|  |  |  |  |  |
| --- | --- | --- | --- | --- |
| Programmas Nr. | Programmas saskaņā ar NVD līgumu | Plāns 2016. gada 9 mēneši | Izpilde 2016. gada 9 mēneši (izrakstīto skaits) | Izpilde +;- |
| *3.2.43.1.* | *Psihiatriskā palīdzība, tai skaitā pēc tiesas lēmuma* | 1578 | 1632 | +54 |
| *3.2.43.2.* | *Psihiatriskā palīdzība bērniem* | 286 | 283 | -3 |
| *3.2.50.1.* | *Narkoloģija* | 475 | 446 | -29 |
| *3.2.50.2.* | *Narkomānu rehabilitācija stacionārā* | 16 | 13 | -3 |
| *3.2.50.3* | *Narkomānu rehabilitācija stacionārā bērniem* | 61 | 37 | -24 |
| *3.2.50.4* | *Minesotas programma stacionārā* | 57 | 110 | +53 |
| *3.2.51.* | *Obligātā narkoloģiskā palīdzība bērniem pēc bāriņtiesas lēmuma* | 9 | 9 | 0 |
|  | *Kopā* | 2483 | 2530 | +47 |

Augsts ir pieprasījums pēc gados vecu pacientu ārstēšanas, kuriem psihiski traucējumi pievienojušies uz smagu somatisku saslimšanu fona. 2016. gadā tāpat kā 2015. gadā vidējais pacientu skaits psihiatrijas - geriatrijas nodaļā – 46. Šo pacientu ārstēšanā nepieciešami ievērojami resursi gan viņu aprūpē, gan medikamentozā ārstēšanā. Parasti ģimenes nespēj pilnvērtīgi aprūpēt viņus pēc psihiskā stāvokļa uzlabošanās, bet atbilstošas iespējas valstī, kur turpināt aprūpi un ārstēšanu nav, tādēļ viņi ilgstoši aizkavējas slimnīcā, pārskata periodā vidējais uzturēšanās ilgums ir 64.9 dienas (2015. gadā 73.5 dienas).

Uzņemšanas nodaļā pārskata periodā 122 gadījumos ir sniegta palīdzība, bet stacionārā nav ievietoti.

Slimnīcā 9 mēnešos ārstēti 47 trūcīgie pacienti. ESF projekta ietvaros Minesotas programmā ārstēti 18 pacienti.

#### Galvenie statistiskie rādītāji

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Gadi | Plāna gultas | Uzņemti pacienti | Gultu dienas | Vid.slimnieku skaits | Izraks-tīti | Vid.uzturēš. ilgums | Gultas apgrozība | Gultas dīkstāve | Atkārtoti uzņemti % | Letali-tāte % |
| 2015 | 356 | 3483 | 116543 | 319 | 3516 | 33.1 | 9.88 | 3.8 | 32.47 | 1.08 |
| 2015. gada I puse | 361.5 | 1826 | 58909 | 325 | 1819 | 32.4 | 5.03 | 3.6 | 21.80 | 1.43 |
| 2016. gada I puse | 360 | 1795 | 60524 | 333 | 1740 | 34.8 | 4.83 | 2.9 | 23.96 | 0.75 |
| 2015. gada 9 mēn. | 358 | 2674 | 87178 | 319 | 2678 | 32.55 | 7.49 | 3.9 | 24.94 | 1.23 |
| 2016. gada 9 mēn. | 360 | 2637 | 89592 | 327 | 2607 | 34.37 | 7.24 | 3.5 | 27.72 | 1.04 |

**Stacionēto un izrakstīto pacientu skaits**

*3.attēls*

*Avots: Statistikas pārskati*

**Vidējā ārstēšanas ilgums, vidējais gultu noslogojums**

*4.attēls*

*Avots: Statistikas pārskati*

**Gultu dienas**

*5.attēls*

*Avots: Statistikas pārskati*

**Psihiatriskā palīdzība**

Slimnīcā „Ģintermuiža” lielāko īpatsvaru veselības aprūpes pakalpojumu apjomā nodrošina psihiatriskā palīdzība, ko sniedz gan pieaugušajiem, gan bērniem un pusaudžiem, gan geriatriskiem pacientiem.

Galvenie uzdevumi psihiatriskās palīdzības jomā:

* Sniegt iedzīvotājiem veselības aprūpes pakalpojumus saskaņā ar valsts pasūtījumiem un programmām, kā arī veikt šajā sfērā individuālos pakalpojumus un pasūtījumus;
* Sekmēt sadarbību ar citām psihiatriskā profila slimnīcām un ar citu veselības aprūpes nozaru speciālistiem;
* Veikt psihiatriskās tiesu un darbspēju ekspertīzes personām ar psihiskiem traucējumiem;
* Nodrošināt pēc tiesas lēmuma psihiski slimajiem piespiedu ārstēšanu sakarā ar viņu izdarītajām sociāli bīstamajām darbībām;
* Izmantot visas medicīniskās, juridiskās un sociālās iespējas savlaicīgai psihiski slimo sociāli bīstamo darbību profilaksei;
* Veikt psihiski slimo sociālās rehabilitācijas pasākumus, veikt slimības diagnostiku un ārstēšanu, kā arī viņu likumīgo tiesību un interešu aizstāvību valsts un pašvaldību iestādēs;
* Sekmēt starpnozaru sadarbību garīgās veselības aprūpes jomā (sociālie dienesti, sociālie aprūpes centri, izglītības iestādes, tiesībsargājošās institūcijas);
* Veikt konsultatīvo darbību praktiskajā un teorētiskajā medicīnā;
* Nodrošināt specializētu psihiatrisko palīdzību iedzīvotājiem katastrofu un dabas stihiju gadījumos;
* Piedalīties psihisko slimību profilakses un sabiedrības veselības veicināšanas pasākumos, veselības aprūpes personāla izglītošanas darbā;
* Pilnveidot un tālāk attīstīt mācību un prakses bāzi augstāko un vidējo speciālo mācību iestāžu studentiem un citiem interesentiem psihiatrijas jomā;
* Veikt zinātniski pētniecisko darbību psihiatrijas, psiholoģijas un māszinības nozarēs;
* Rīkot konferences, seminārus, kursus un citus vispārizglītojošus darbus un pasākumus personāla izglītības un zināšanu pilnveidošanai vispārējās medicīnas, psiholoģijas, komunikāciju, saskarsmes prasmju un psihiatrijas jomā.

Plānoto programmu izpilde – rezultatīvie rādītāji 2016. gada 9 mēnešos:

|  |  |  |  |
| --- | --- | --- | --- |
| Rādītāji | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts |
| Vidējais pacientu skaits | 284 | 297 | 293 |
| t.sk. bērni | 21 | 22 | 25 |
| Izrakstīto skaits | 1944 | 2016 | 1915 |
| Vidējais ārstēšanas ilgums | 39.9 | 40.38 | 42.0 |
| Gultu plāna izpilde,% | 89.2 | 95 | 93.5 |
| Gultu dienas | 77528 | 81407 | 80412 |

Atkārtoti uzņemto skaits:

|  |  |  |  |
| --- | --- | --- | --- |
| Gads | Kopā uzņemti | Atkārtoti uzņemti | % |
| 2013. | 2916 | 968 | 33.20 |
| 2014. | 2821 | 871 | 30.87 |
| 2015. | 2513 | 782 | 31.12 |
| 2015. gada I puse | 1340 | 291 | 21.72 |
| 2016. gada I puse | 1330 | 371 | 27.89 |
| 2015. gada 9 mēneši | 1939 | 535 | 27.59 |
| 2016. gada 9 mēneši | 1920 | 628 | 32.71 |

Atkārtoti uzņemto pacientu skaitā psihiatrijā pamatā ir pacienti ar F20, F00-F09 diagnozi, stacionējot viņus slimības paasinājuma gadījumos, kā arī pacienti no ilgstošām sociālās aprūpes institūcijām (VSAC)

Lai veicinātu pacientu atveseļošanu, samazinātu invaliditāti un uzlabotu pacientu dzīves kvalitāti, tiek piedāvāti dažādi rehabilitācijas pasākumi. Slimnīcā plaši tiek pielietota nodarbinātības terapija, kur pacienti apgūst ikdienas dzīvei nepieciešamās iemaņas - gan virtuves, gan sadzīves, gan personīgās higiēnas uzturēšanas iemaņas un prasmes.

Lai attīstītu un veidotu rehabilitācijas procesu pacientiem, slimnīcā ir nodarbināti RSU Rehabilitācijas fakultātes beidzēji – Mākslas terapeiti (kustību un dejas terapeites, vizuālās mākslas terapeite, mūzikas un drāmas terapeite).

Slimnīcā darbojās kapela, kuru regulāri apmeklē daudz pacientu.

Kultūras darba organizatora darbības rezultātā tiek organizētas pacientu darbu izstādes, svētku pasākumi, teātru izrādes, koncerti un ekskursijas.

Slimnīcā strādā vairāki psihologi un psihoterapeits, kuri sniedz grupu un individuālas nodarbības un konsultācijas, kā arī, atbalstu un rekomendācijas pacientiem krīzes gadījumos.

**Galvenās problēmas un tendences psihiatrijā:**

Saskaņā ar 2013. gada 17. decembra MK noteikumiem Nr.1529 „Veselības aprūpes organizēšanas un finansēšanas kārtība” 3.pielikuma 3.daļas „Fiksētās ikmēneša izmaksas aprēķinam izmantojamie gultasdienu tarifi un viena pacienta ārstēšanas izmaksas” nosacījumiem slimnīca iekļauta grupā, kur gultasdienas tarifs noteikts 26.97 *euro*:

psihiatriskā palīdzība, tai skaitā pēc tiesas lēmuma – vidējais ārstēšanas ilgums 38 dienas, viena pacienta ārstēšanas izmaksas 1026.17 *euro*;

psihiatriskā palīdzība bērniem - vidējais ārstēšanas ilgums 24.71 dienas, viena pacienta ārstēšanas izmaksas 666.54 *euro.*

Galvenās tendences:

1. Faktiskais ārstēto (izrakstīto) pacientu skaits katru gadu ir lielāks, kā noteikts NVD līgumā, tai skaitā 2016. gada 9 mēnešos:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| programma | 2012 | | 2013 | | 2014 | | 2015 | | 2016. 9 mēn. | |
| līgums | fakts | līgums | fakts | līgums | fakts | līgums | fakts | līgums | fakts |
| Psihiatriskā palīdzība, t.sk. pēc tiesas lēmuma (PPNr.3.2.43.1.) | 2032 | 2205 | 2035 | 2465 | 2101 | 2433 | 2104 | 2189 | 1578 | 1632 |

1. 2016. gadā, tāpat kā 2015. gadā, slimnīcā ilgstoši ārstējas vidēji 81 psihiatrijas pacients, kuru ārstēšana gada laikā pilnībā tiek apmaksāta tikai 38 dienas. No šiem pacientiem 25 atrodas piespiedu ārstēšanā ar tiesas lēmumu, 17 pacienti ilgstoši gaida rindu ievietošanai sociālās aprūpes institūcijā, 20 pacienti ir slimnīcā pierakstīti. Daļa pierakstīto un citu ilgstošo pacientu izrakstīšana nav iespējam sakarā ar viņu slimības gaitu, dinamiku un sociālo neaizsargātību. Lai Slimnīca saņemtu atbilstošu finansējumu par ilgstoši ārstētajiem pacientiem, nepieciešams iekļaut Slimnīcai stacionāra darba apmaksas nosacījumos programmu ”Ilgstoša psihiatriskā ārstēšana stacionārā”, tai skaitā pēc tiesas lēmuma.
2. Līgumā iekļautās stacionāro pakalpojumu programmas un to apmaksas nosacījumi nozīmē, nodaļām, kas sniedz neatliekamo psihiatrisko palīdzību akūtiem pacientiem ir “jānopelna” ieņēmumi sev un papildus jāsedz izmaksas nodaļām, kas sniedz psihiatrisko palīdzību virs 38 dienām, tai skaitā ilgstošo psihiatrisko palīdzību pacientiem ar tiesas lēmumu, slimnīcā pierakstītajiem pacientiem, ilgstoši ārstējamiem pacientiem, psihiski slimiem bērniem, narkoloģijas pacientiem. Par faktisko pacientu struktūru slimnīca Veselības ministriju un NVD ir informējusi vairākkārt, bet joprojām līgumā nav iekļauta adekvāta samaksa dažādām pacientu grupām.
3. Programmas “Psihiatriskā palīdzība bērniem” viena pacienta ārstēšanas tarifs 666.54 EUR ir neatbilstošs programmas faktiskajām izmaksām, jo bērniem ir īpaši svarīgi ārstēšanas procesā izmantot psiholoģiskās, psihoterapeitiskās un rehabilitācijas ārstēšanas metodes, kā arī veikt psihoterapeitisku un izglītojošu darbu ar bērna ģimeni, vecākiem.

Vērojams pēdējā gada laikā stacionēšanas gadījumu skaita samazinājums pacientiem ar šizofrēnijas diagnozi un arī pārējie psihiskie traucējumiem.

Iespējamie iemesli:

* Ekonomiskā situācija valstī un tās ietekme uz iedzīvotāju veselību;
* Ir palielinājies pacientu skaits no sociāliem aprūpes centriem, īpaši pēc tiesībsargājošo institūciju aktivitātēm.
* Trūkst vietas hroniska tipa psihiatriskā slimnīcā (Aknīstes PNS). Rezultātā pacienti pēc izrakstīšanās no slimnīcas, īpaši uz sociālo aprūpes centru, ātri tiek atsūtīti atpakaļ, kas paaugstina rehospitalizācijas rādītājus.
* Sociālos aprūpes centros tiek ievietoti garīgi slimi pacienti, kuriem ir izteikti emociju un uzvedības traucējumi, kuri prasa ilgstošu uzraudzību un ārstēšanu. Bieži daudziem no šiem pacientiem ir dažādu vielu atkarības, kas nelabvēlīgi ietekmē un traucē ārstēšanas procesu.
* Nepietiekoša ir rehabilitācija garīgi slimiem pacientiem gan stacionārās ārstēšanas posmā, gan ambulatorās ārstēšanas etapā. Nav ārstēšanas procesa pēctecības principa. Pacientiem, kuriem ir samazinātas darba spējas, bet nav tās zaudētas, nav saīsinātās darba dienas iespējas, vai “fiksētās” darba vietas pieejamība, nav darbnīcu, kur būtu nodarbinātība un darba spēju uzturēšana. Kopumā ir pieaudzis organisko traucējumu skaits, kas ir dažādu apreibinošo vielu lietošanas rezultātā.
* Ar katru gadu palielinās pacientu skaits, kurus stacionē smagā veselības stāvoklī ar daudzām blakus diagnozēm (trauma, audzējs, insults, cukura diabēts, sirds – asinsvadu slimības u.c.), kas prasa papildus gan finanšu, gan personāla resursus.

Bērnu nodaļas pacientu ārstēšanās laiks kļūs ilgāks, jo gadījumi kļūst komplicētāki, bieži ir komorbiditāte ar dažādām atkarībām un pietrūkst profesionālu darbinieku, kā piem., psihologs, psihoterapeits, pediatrs, rehabilitācijas speciālisti u.c.

Kā veiksmīgu papildinājumu slimnieku rehabilitācijas jomā var minēt Dienas stacionārā izveidoto multidisciplināro komandu ar grupu terapijas darbu, psihologu, mūzikas terapeitu, drāmas terapeitu un daudzām radošām aktivitātēm, kas uzlabo ikdienas prasmes un komunikāciju.

Veiksmīga sadarbība veidojas ar dažādām izglītojošām mācību iestādēm, kā piem. Rīgas Stradiņa universitāti, Latvijas universitāti, Latvijas universitātes Rīgas Medicīnas koledžu, Latvijas universitātes P. Stradiņa medicīnas koledžu, RSU Sarkanā Krusta medicīnas koledžu, Baltijas Psiholoģijas menedžmenta augstskolu, NVA mācību centru „BUTS”. Slimnīca nodrošina studentus ar mācību prakses vietā, tiek lasītas lekcijas, vadītas nodarbības un organizēti kursi.

**Narkoloģiskā palīdzība**

Galvenie uzdevumi narkoloģiskās palīdzības jomā:

1. Ambulatorās un stacionārās narkoloģiskās ārstēšanas pakalpojuma nodrošināšana bērniem un pieaugušajiem;
2. Iesaistīšanās atkarību profilakses darbā;
3. Narkoloģisko slimnieku rehabilitācijas attīstīšana.
4. Sadarbības tīkla veidošana horizontālā un vertikālā līmenī atkarīgu personu psihosociālās rehabilitācijas sistēmas izveidei.

2016. gada I pusē turpinās narkoloģiskā palīdzības sniegšana saskaņā ar iepriekš izvirzītajiem uzdevumiem - sniegt specializētus, augsti kvalificētus narkoloģiskās veselības aprūpes pakalpojumus bērniem un pieaugušajiem. Slimnīca jau vairākus gadus nodrošina pilnu, pēctecīgu veselības aprūpes un rehabilitācijas ciklu narkoloģiskās palīdzības sniegšanā visām vecuma grupām un ir vienīgā valstī, kas piedāvā pilnu valsts apmaksātu pakalpojumu klāstu no sekundārās veselības aprūpes līdz sociālai rehabilitācijai.

**Plānoto programmu izpilde – rezultatīvie rādītāji:**

|  |  |  |  |
| --- | --- | --- | --- |
| Rādītāji | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts |
| Vidējais pacientu skaits | 35 | 36 | 34 |
| Maksas gadījumi | 104 | 135 | 77 |
| Izrakstīto skaits | 734 | 797 | 692 |
| Vidējais ārstēšanas ilgums | 13.1 | 12.1 | 13.3 |
| Gultu plāna izpilde,% | 90.0 | 78.0 | 72.8 |
| Gultu dienas | 9650 | 9646 | 9180 |

Turpinās bērnu narkoloģiskās ārstēšanas pilnveide. Lai arī problēmas aktualitāte nav mazinājusies, slimnīca arvien vairāk izjūt reālas grūtības izpildīt valsts pasūtījumu bērnu ārstēšanā un nodrošināt kvalificētu, specializētu palīdzību. Izvērtējot līdzšinējā darba pieredzi, esam secinājuši, ka galvenie iemesli tam ir pacientu nevienmērīgā plūsma un ļoti novēlota ārstēšanās uzsākšana, tie pamatā rodami pirmsstacionāra etapā un vērtējami kā nopietni riska faktori

Atkārtoti uzņemto skaits:

|  |  |  |  |
| --- | --- | --- | --- |
| Gads | Kopā uzņemti | Atkārtoti uzņemti | % |
| 2013. | 1146 | 452 | 39.44 |
| 2014. | 1092 | 413 | 37.82 |
| 2015. | 970 | 349 | 35.97 |
| 2015. gada I puse | 486 | 67 | 13.79 |
| 2016. gada I puse | 465 | 59 | 12.69 |
| 2015. gada 9 mēneši | 735 | 132 | 17.96 |
| 2016. gada 9 mēneši | 717 | 103 | 14.37 |

**Galvenās tendences:**

Kopējā uzņemto narkoloģisko pacientu skaita samazināšanās saistīta pamatā ar mazāku uzņemto pacientu skaitu neatliekamās narkoloģiskās palīdzības nodaļā. Diemžēl tas nenozīmē situācijas uzlabošanos, jo ievērojami biežāk sastopams izmainīts alkohola reibuma veids ar depresiju, suicīdām domām un mēģinājumiem, kas ir indikācija stacionēšanai psihiatriskā profila nodaļā, paralēli nodrošinot detoksikācijas terapiju.

Progresējoši mazinās narkoloģisko pacientu maksātspēja – mazinās pieprasījums pēc maksas pakalpojumiem, tiek novilcināta ārstēšanās uzsākšana, rezultātā stacionārā pieaug gadījumu skaits, kad pacientiem ir smagas somatiskas komplikācijas, tas nosaka vidējā ārstēšanās laika pagarināšanos.

2016.gadā saglabājas tendence pieaugt Minesotas programmā ārstēto pacientu skaitam, kas saistīts ar NVA realizēto projektu (ESF finansējums) **“Ilgstošo bezdarbnieku aktivizācijas pasākumi”. Projekta ietvaros NVA sedz pacienta iemaksu par ārstēšanos Minesotas programmā. Tā kā slimnīca NVA projekta pacientus uzņe**m kopējā narkoloģiskās palīdzības pasūtījuma ietvaros, arvien pieaugošais pakalpojuma pieprasījums no NVA klientu puses, rada plāna pārpildi. Būtiski atzīmēt, ka NVA projekta mērķgrupa – ilgstošie bezdarbnieki - bieži vien ir ar smagu atkarības slimību, izteiktām personības izmaiņām, zemu motivācijas pakāpi, kuru gadījumā Minesotas programma kā ārstēšanas metode ir maz efektīva.

Nav vērojamas pozitīvas izmaiņas bērnu un pusaudžu – alkohola un narkotisko vielu lietotāju narkoloģiskās ārstēšanas pirmsstacionāra posmā, kur būtiska ir dažādu institūciju un resoru koordinēta sadarbība un vienota izpratne par problēmas aktualitāti un risinājumiem, joprojām saglabājas nevienmērīga un neprognozējama nepilngadīgo pacientu plūsma.

**2.2.Ambulatorā darbība**

Jelgavas pilsētas un novada iedzīvotāju ambulatoro psihiatrisko un narkoloģisko aprūpi veic slimnīcas ambulatorais dienests.

2016. gada pārskata periodā NVD Zemgales nodaļa finansē:

* Psihiatriskā sekundārā veselības aprūpe (kopā 8 +0.75 slodzes):
  + - Ārsti-3.75 slodzes; no 1.septembra +0.5 slodzes;
    - Māsas-4.25 slodzes; no 1.septembra +0.25 slodzes
* Narkoloģiskā sekundārā veselības aprūpe (kopā 8+0.5 slodzes):
  + - Ārsti-2 slodzes; no 1.septembra +0.25 slodzes;
    - Māsas-2.25 slodzes; no 1.septembra +0.25 slodzes
  + Metadona aizvietojošās terapijas kabinets
    - Māsas-1.75 slodzes
  + Psihologa kabinets
    - psihologs -2 slodzes

Ambulatorā dienesta pakalpojumu klāsts:

* Ambulatorā psihiatriskā un narkoloģiskā ārstēšana (t.sk. bērniem)
* Ārstēšana un rehabilitācija dienas stacionārā (t.sk. bērniem)
* Ambulatoras tiesu psihiatriskas ekspertīzes
* Kompjuterizēta elektroencefalogrāfija
* Konsultatīva palīdzība citu novadu psihiatru kabinetiem
* Citi pakalpojumu veidi (maksas pakalpojumi)
* Atkarīgu personu konsultēšana, ārstēšana, recidīvu profilakses terapija;
* Aizvietojošās terapijas – metadona programma – attīstīšana un pilnveidošana.
* Profilaktiskās novērošanas darbs, īpaši nepilngadīgo vidū.
* Darbs ar līdzatkarīgiem ģimenes locekļiem.
* Konsultatīvs darbs starpinstitucionālās sadarbības ietvaros atkarību profilaksē un rehabilitācijā.

Izmeklējumu/apmeklējumu skaits

|  |  |  |  |
| --- | --- | --- | --- |
| Pakalpojuma programmas | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts |
| Neiroelektrofizioloģiskie funkcionālie izmeklējumi (EEG) | 366 | 369 | 397 |
| Dienas stacionāra pakalpojumi | 2519 | 2538 | 3269 |
| Tiesu psihiatriskā un psiholoģiskā ekspertīze | 76 | 79 | 74 |
| Metadona aizvietojoša terapija | 10586 | 11834 | 16013 |
| Valsts apmaksāto ambulatori ārstēto pacientu skaits | 12454 | 15270 | 15380 |
| Dienas stacionārā ārstēto pacientu skaits | 104 | 119 | 146 |
| Maksas ambulatorie apmeklējumi | 6512 | 4850 | 5268 |
| Psihiatra kabinets | 8153 | 8939 | 9303 |
| Narkologa kabinets | 4075 | 3796 | 4154 |
| Psihologa kabinets | 673 | 1989 | 1379 |

**Tiešās pieejamības ārstu un psihologa apmeklējumi**

*6.attēls*

*Avots: Statistikas pārskati*

**2.3.SOCIĀLĀ APRŪPE UN SOCIĀLĀ REHABILITĀCIJA**

**Sociālā rehabilitācija**

2016. gadā turpinās pakalpojuma – no psihoaktīvām vielām atkarīgu pilngadīgu personu sociālā rehabilitācija (2016. gada 4. janvāra iepirkuma līgums, ID LRLM2015/28-3-02/43, “Sociālās rehabilitācijas pakalpojums no psihoaktīvām vielām atkarīgām pilngadīgām personām 2016.un 2017. gadā)– attīstības, pilnveidošana, efektivitātes veicināšana.

Galvenie virzieni – multidisciplinārās (starpprofesionāļu) komandas darba pilnveidošana, sadarbības ar citām institūcijām narkoloģiskās ārstēšanas un rehabilitācijas pēctecības nodrošināšanai.

**Līguma izpilde 2016. gadā,** *euro*

|  |  |  |  |  |
| --- | --- | --- | --- | --- |
| Apmaksas programma | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts | 2016. gada Izpilde (+;-) |
| No psihoaktīvām vielām atkarīgu pilngadīgu personu sociālā rehabilitācija. | 67 570 | 62 504 | 61 473 | -1 031 |

**Rezultatīvie rādītāji**

|  |  |  |  |
| --- | --- | --- | --- |
| Rādītāji | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts |
| Klientu dienu skaits | 2958 | 2740 | 2698 |
| Klientu skaits | 11 | 10 | 10 |
| Vidējais sociālās aprūpes ilgums, dienas | 273 | 274 | 276 |
| Klientu dienas vidējā realizācijas maksa, *euro* | 22.84 | 22.77 | 22.78 |
| Klientu dienas vidējā pašizmaksa maksa, *euro* | 20.55 | 22.77 | 23.28 |

Personāls sociālās rehabilitācijas pakalpojuma īstenošanai 2016. gada 30. septembrī:

8.75 amata vietas, vidēji 8.25 darbinieki

**Ilgstoša sociālā aprūpe un sociālā rehabilitācija**

Atbilstoši MK 2009. gada 26. jūnija rīkojumam Nr.416 “Par ilgstošas sociālās aprūpes un sociālās rehabilitācijas pakalpojumu nodrošināšanu VSIA “Rīgas psihiatrijas un narkoloģijas centrs”, VSIA “Daugavpils psihoneiroloģiskā slimnīca”, VSIA “Slimnīca “Ģintermuiža” un VSIA “Strenču psihoneiroloģiskā slimnīca”” (aktualizēts normatīvais akts 2010.gada 22.decembrī, Nr.749) slimnīca no 2009.gada 1.jūlija ir uzsākusi sniegt pakalpojumu – ilgstoša sociālā aprūpe un sociālā rehabilitācija pieaugušām personām ( I un II invaliditātes grupa) ar smagiem garīga rakstura traucējumiem.

Kopējais Labklājības ministrijas pasūtījuma apjoms 2016. gadam ir 50 personu sociālā aprūpe, nodrošinot 9100 klientu dienu skaitu. Pakalpojuma cena par viena klienta uzturēšanu vienā dienā saskaņota ar iepirkuma Nr.LRLM2014/28-3-02/17 rezultāta cenu 18.21 *euro*, cenā ieskaitot arī klientu pensijas.

2015. gada 18. martā tika noslēgts iepirkuma Nr.LRLM2014/28-3-02/17 līgums Nr. LM2015/24-1-06/22 par ilgstošas sociālās aprūpes un sociālās rehabilitācijas pakalpojumu sniegšana personām ar smagiem garīga rakstura traucējumiem (I un II grupas invalīdiem) par vēl 50 vietām.

Kopējais Labklājības ministrijas pasūtījuma apjoms 2016. gadam ir 50 personu sociālā aprūpe, nodrošinot 9100 klientu dienu skaitu. Pakalpojuma cena par viena klienta uzturēšanu vienā dienā 18.21 *euro,* cenā ieskaitot arī klientu pensijas.

Iestājoties Ilgstošas sociālās aprūpes un sociālās rehabilitācijas nodaļā, klientiem tika veikta pirmreizējā funkcionālo spēju izvērtēšana un atkārtota funkcionālo spēju izvērtēšana pēc 6. mēnešiem. Saskaņa ar funkcionālo spēju izvērtēšanas instrumenta rezultātiem un starpprofesionāļu komandas slēdzienu klientiem tika noteikts aprūpes līmenis un sastādīts individuālās sociālās aprūpēs vai sociālās rehabilitācijas plāns.

Klientu sadalījums pa aprūpes līmeņiem:

Līgums Nr. Nr.LM2015/24-1-06/2

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 31.12.2015. | | | 30.06.2016 | | | 30.09.2016 | | |
| Līmenis | Klientu skaits | Īpatsvars,% | Līmenis | Klientu skaits | Īpatsvars,% | Līmenis | Klientu skaits | Īpatsvars, % |
| 1 | 20 | 40 | 1 | 18 | 36 | 1 | 18 | 36 |
| 2 | 14 | 28 | 2 | 18 | 36 | 2 | 18 | 36 |
| 3 | 10 | 20 | 3 | 8 | 16 | 3 | 8 | 16 |
| 4 | 6 | 12 | 4 | 6 | 12 | 4 | 6 | 12 |
| kopā | 50 |  | kopā | 50 |  | kopā | 50 |  |

Līgums Nr. Nr.LM2015/24-1-06/22

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 31.12.2015. | | | 30.06.2016 | | | 30.09.2016 | | |
| Līmenis | Klientu skaits | Īpatsvars,% | Līmenis | Klientu skaits | Īpatsvars,% | Līmenis | Klientu skaits | Īpatsvars, % |
| 1 | 10 | 22 | 1 | 10 | 20 | 1 | 10 | 20 |
| 2 | 11 | 23 | 2 | 15 | 31 | 2 | 16 | 32 |
| 3 | 17 | 36 | 3 | 9 | 18 | 3 | 10 | 20 |
| 4 | 9 | 19 | 4 | 15 | 31 | 4 | 14 | 28 |
| kopā | 47 |  | kopā | 49 |  | kopā | 50 |  |

**Kopējā līgumu izpilde 2016. gadā,** *euro*

|  |  |  |  |  |
| --- | --- | --- | --- | --- |
| Apmaksas programma | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts | 2016. gada Izpilde (+;-) |
| Ilgstoša sociālā aprūpe un sociālā rehabilitācija pieaugušām personām ( I un II invaliditātes grupa) ar smagiem garīga rakstura traucējumiem | 383 632 | 499 864 | 489 964 | -9 900 |

**Rezultatīvie rādītāji**

|  |  |  |  |
| --- | --- | --- | --- |
| Rādītāji | 2015. gada 9 mēneši | 2016. gada 9 mēnešu plāns | 2016. gada 9 mēnešu fakts |
| Klientu dienu skaits | 21 173 | 27 400 | 27 158 |
| Klientu skaits | 78 | 100 | 99 |
| Vidējais sociālās aprūpes ilgums, dienas | 273 | 274 | 274 |
| Klientu dienas vidējā realizācijas maksa, *euro* | 18.12 | 18.21 | 18.05 |
| Klientu dienas vidējā pašizmaksa maksa, *euro* | 24.81 | 18.21 | 18.76 |

2015. gada rezultatīvos rādītājus līguma Nr.LM2015/24-1-06/22 ietekmēja pakalpojuma uzsākšanas sākuma posms, jo klientu skaits uz 2015. gada 1. aprīli netika nodrošināts atbilstoši līguma nosacījumiem. Klienti iestājās sekojoši: aprīļa otrā pusē -33; maijā-14; jūnijā-1. Tādēļ 2016. gada pārskata perioda rādītāji būtiski atšķiras no iepriekšējā gada pārskata perioda rādītājiem.

Personāls ilgstošas sociālās aprūpes un sociālās rehabilitācijas pakalpojuma īstenošanai 2016. gada 30. septembrī:

47.75 amata vietas, vidēji 48.75 darbinieki

**2.4. PĀRĒJĀ DARBĪBA**

Slimnīca „Ģintermuiža” papildus ārstnieciskai un sociālās aprūpes un sociālās rehabilitācijas darbībai saskaņā ar VM īpašuma apsaimniekošanas līgumu, īsteno ēku, telpu apsaimniekošanu, lai saglabātu to funkcionalitāti un gūtu papildus ieņēmumus slimnīcas uzturēšanas izmaksu segšanai.

Galvenie pakalpojumu veidi: zemes noma; telpu īre un noma; transporta pakalpojumi u.c.

Saskaņā ar 2006. gada 5. jūnijā starp Veselības ministriju un sabiedrību ar ierobežotu atbildību „Slimnīca „Ģintermuiža “” noslēgto līgumu Nr.54, sabiedrības apsaimniekošanā ir vairākas nekustamā īpašuma vienības, kuras atrodas ārpus slimnīcas nožogotās teritorijas un saimnieciskā darbībā netiek izmantotas. VSIA „Slimnīca „Ģintermuiža”” vairākkārtēji lūgusi Veselības ministrijai un pašvaldībai atsavināt saimnieciskajā darbībā neizmantojamās ēkas un zemes vienības. Arī slimnīcas teritorijas centrālajā daļā ir vairākas ēkas (korpusi Nr.2, Nr. 15, Nr.18) kuras pašlaik netiek saimnieciski izmantotas, sakarā ar nepietiekošo ārstnieciskā pasūtījuma apjomu. Ēkas ir saglabātas, taču to uzturēšana prasa papildus līdzekļus un ēku pilnvērtīgai izmantošanai nepieciešams to remonts. Kopā slimnīcas apsaimniekošanas līgumā iekļautas 7 ēkas - arhitektūras pieminekļi un 1 ēka ar kultūrvēsturisku nozīmi.

**Pārskats par apsaimniekošanā esošo ēku platībām**

|  |  |  |  |
| --- | --- | --- | --- |
| **Apsaimniekošanā esošo ēku platības kopā, m2** | | **27309,20** | |
| t.sk. slimnīcas pamatdarbībā neizmantotās platības,  kopā, m2 | | **3776,70** | |
| t.sk. iznomātā ēka | Minesotas ēka | ***576,70*** |  |
| neizmantotās platības bez nomas, m2 | |  | ***3200,00*** |
| nodegusī ēka, m2 | 16.korpuss |  | 726,30 |
| Pēc remonta izmantojamas ēkas | 2.korpuss (Aptieka) |  | 537,80 |
| 18.korpuss (Laboratorija) |  | 416,60 |
| 15.korpuss (bijusī narkol.nodaļas ēka) |  | 1443,40 |
| mazuta noliktava |  | 62,70 |
| skābekļa noliktava |  | 13,20 |

**Pārskats par 2016. gadā spēkā esošajiem nomas līgumiem**

|  |  |  |  |  |
| --- | --- | --- | --- | --- |
| N.P.K. | Nomas/īres objekts | Līgumu skaits (vidēji gadā) | Platība, m2 | Līgumu summa kopā gadā, EUR |
| 1 | Dzīvokļu īre | 5 | 188 | 968 |
| 2 | Garāžu noma | 8 | 330 | 5168 |
| 3 | Nekustamais īpašums (ēka Kārklu 67) | 1 | 941 | 10647 |
| 4 | Nekustamais īpašums (telpas) | 4 |  |  |
| 5 | Citi infrastruktūras objekti | 2 | 15 | 2843 |
|  | **KOPĀ:** | **20** | **1474** | **19626** |

2013. gadā nodega valsts kultūras piemineklis Slimnīcas korpuss Nr.3, valsts aizsardzības Nr.5144.

2015. gadā saskaņā ar VKPAI 18.08.2015.kultūras pieminekļa izpētes, konservācijas un restaurācijas finansēšanas līgumu Nr.GP-FL-107, ir veikta kultūras pieminekļa konservācijas un atjaunošanas projekta izstrāde. Kopējais VKPAI finansējums projekta izstrādei ir 8000 EUR.

Saskaņā ar izstrādāto būvprojektu konservācijas un atjaunošanas plānotas izmaksas ir 956 604 EUR. Kapitālsabiedrība 2016. gada 19. janvārī iesniedza VKPAI pieteikumu valsts budžeta finansējuma saņemšanai ēkas konservācijai un atjaunošanai. 2016. gada 26. janvārī saņemta atbilde, ka pieprasītais apjoms pārsniedz VKPAI potenciālās programmas ietvaros esošās summas iespējas. 2016. gada maijā slimnīca lūdz izslēgt ēku no Valsts aizsargājamo kultūras pieminekļu saraksta un atļaut nojaukt, jo ēka ir bīstama apkārtējiem slimnīcas iemītniekiem.

2016. gada 13. jūnijā Būvniecības valsts kontroles birojs veica ēkas apsekošanu un Slimnīca ir saņēmusi pārbaudes rezultātu, kas paredz veikt ēkas mansarda stāva atbrīvošanu no būvgružiem un ugunsgrēkā bojātām konstrukcijām, demontēt neatgriezeniski bojātās jumta konstrukcijas un izbūvēt pagaidu vai jaunu jumta konstrukciju, veikt visu starpstāvu pārsegumu atsegšanu un veikt visu pārsegumu un ēkas stāvu sienu detalizētu tehnisko izpēti, veikt ēkas konservāciju saskaņā ar saskaņotu būvprojekta dokumentāciju.

Slimnīca lūdz Veselības ministrijā iesniegtajā infrastruktūras attīstības plānā iekļaut investīciju objektu “Slimnīcas korpuss Nr.3, valsts kultūras pieminekļa (Nr.5144) konservācija”, plānotais investīciju apjoms 160 000 EUR.

**3. SLIMNĪCAS DARBĪBAS EKONOMISKĀ ANALĪZE**

2016. gada 9 mēnešos saimnieciskās darbības ieņēmumi ir 4 142 154 *euro*, 2015. gada pārskata periodā – 4 069 776 *euro,* izmaiņas +72 378. Salīdzinot ar iepriekšējo gadu, papildus stacionāro pakalpojumu apmaksai ar Nacionālo veselības dienestu, noslēgta vienošanās par finanšu līdzekļu piešķiršanu ārstniecības iestāžu nodarbināto darba samaksas pieauguma nodrošināšanai 2016. gadā, kopējais finansējums 155 390 EUR, 9 mēnešos 116 542 EUR.

Sociālo pakalpojumu ieņēmumi ir lielāki, kā iepriekšējā gadā, jo tikai 2015. gada aprīlī tika uzsākta jauna iepirkuma līguma īstenošana, sniedzot ilgstošus sociālās aprūpes un sociālās rehabilitācijas pakalpojumus 50 klientiem.

Pārskata perioda faktiskie ieņēmumi, salīdzinot ar plānoto, ir mazāk par 24 765 EUR (2016.gada 6 mēnešos -20 464 EUR), kas pamatā veidojas no mazāka pieprasījuma pēc slimnīcā sniegtajiem maksas ambulatorajiem veselības aprūpes pakalpojumiem, bet 3.ceturkšņa rādītāji kopumā ir stabili un plānotajā apjomā, salīdzinot ar 6 mēnešu rādītājiem.

**Pamatdarbības ieņēmumi,** *euro*

|  |  |  |  |  |
| --- | --- | --- | --- | --- |
| Rādītāji | 2015. gada 9 mēneši | 2016. gada 9 mēnešu plāns | 2016. gada96 mēnešu fakts | Izmaiņas pret 2015. gadu |
| Stacionārā palīdzība | 2 041 477 | 2 160 830 | 2 161 100 | +119 623 |
| Pacientu iemaksas par atbrīvotajām kategorijām stacionārā | 835 571 | 830 149 | 844 724 | +9 153 |
| Pacientu iemaksa | 39 381 | 39 113 | 39 445 | +64 |
| Maksas stacionārie pakalpojumi | 20 404 | 25 000 | 23 088 | +2 684 |
| Ambulatorā palīdzība | 192 890 | 208 576 | 200 425 | +7 535 |
| Pacientu iemaksas par atbrīvotajām kategorijām ambulatorā | 56 537 | 55 990 | 61 093 | +4 556 |
| Pacientu iemaksa | 4 551 | 4 725 | 5 463 | +912 |
| Maksas ambulatorie pakalpojumi | 162 238 | 154 249 | 132 703 | -29 535 |
| Kopā veselības aprūpes pakalpojumi | 3 353 049 | 3 478 632 | 3 468 041 | +114 992 |
| Sociālās aprūpes pakalpojumi | 383 632 | 499 864 | 489 964 | +106 332 |
| Sociālās rehabilitācijas pakalpojumi | 67 570 | 62 504 | 61 473 | -6 097 |
| Kopā sociālie pakalpojumi | 451 202 | 562 368 | 551 437 | +100 235 |

**Ieņēmumu struktūra**

*6.attēls*

*Avots: Finanšu pārskati*

Slimnīcas kopējie ieņēmumi galvenokārt veidojas no veselības aprūpes pakalpojumiem: stacionārie pakalpojumi -74% un ambulatorie pakalpojumi -10%.(2015. gadā - attiecīgi 72% un 10%)

Būtiski ir pieaudzis Labklājības ministrijas finansējuma īpatsvars kopējos ieņēmumos - no 5% 2014. gadā līdz 11% 2015. gadā un 2016.gadā – 13%.

Citu ieņēmumu sastāvā iekļauti nākamo periodu ieņēmumi. Saskaņā ar 2015. gada 3 mēnešu saimnieciskās darbības analīzes rezultātiem, ir pārskatīta nākamo periodu ieņēmumu - gan ilgtermiņa, gan īstermiņa ieņēmumu iekļaušanas grafiks pārskata gada saimnieciskās darbības ieņēmumos un no 2016. gada tos iekļauj atbilstoši ilgtermiņa ieguldījumu nolietojuma apjomam lietderīgās kalpošanās laikā (20 gadi). Līdz ar to 2015.gada 9 mēnešos iekļautā summa ir 146 155 *euro*, bet 2016.gada pārskata periodā – 18 502 *euro*.

2016. gada 9 mēnešos saimnieciskās darbības izdevumi ir 4 277 037 *euro*, 2015. gada pārskata periodā – 4 065 524 *euro,* izmaiņas +211 513. Izdevumu pieauguma lielāko īpatsvaru sastāda izdevumi darbinieku darba samaksai +176 335 (+7%) un valsts sociālās apdrošināšanas obligātām iemaksām +43 514 *euro* (+8%). Preču un pakalpojumu izmaksas saimnieciskās darbības nodrošināšanai ir saglabājušās iepriekšējā gada līmenī, pat nedaudz samazinājušās -8 509 *euro* (-1%).

Pakalpojumu izmaksas ir par 24 522 euro vairāk, kā sākotnēji plānots, pamatā iekārtu, inventāra un aparatūras remontam, kā arī ēkas, telpu kārtējiem remontiem. Papildus plānotajam ir veikta apkures katla demontāža katlu mājā 8832,56 *euro*; remonti 2820,27 *euro*, elektromontāžas darbi 1450,06 *euro*; I korpusa ugunsdzēsības ūdensvada remonts 3425,1 *euro*; administratīvā korpusa ūdensvada avārijas remonts 2123,36 *euro*.

**Izdevumu struktūra**

*7.attēls*

*Avots: Finanšu pārskati*

2016. gada pārskata periodā atlīdzības īpatsvars kopējā izdevumu struktūrā ir pieaudzis līdz 77%, 2015. gada pārskata periodā -75%, bet 2015. gadā kopā personāla kopējās izmaksas ir 73% no visiem slimnīcas izdevumiem.

Kopējais pārskata gada saimnieciskās darbības rezultāts ir **zaudējumi** 134 883 *euro*, 2015. gada pārskata periodā – peļņa 4 252 euro. Neto apgrozījums jeb ieņēmumi no pamatdarbības ir 4 107 233 *euro*, bet atbilstošās izmaksas pakalpojumu sniegšanai – 4 063 233 *euro*, kas sastāda bruto peļņu no pamatdarbības 44 000 *euro* (2015. gadā zaudējumi no pamatdarbības ir 33 793 *euro*) apmērā.

2016. gadā būtiski pieaugušas administrācijas izmaksas, (2015. gads-125 889, 2016. gads- 208 860). Tas skaidrojams ar izmaksu pārklasificēšanu no 2016. gada: grāmatvedības, IT speciālista, veselības aprūpes statistiķa atlīdzību iekļaujot administrācijas izmaksās, kopā 7 amata vietas.

Saimnieciskās darbības rezultāts - zaudējumi ir par 42 309 *euro* vairāk, kā plānots. Tas skaidrojams ar neizpildi ieņēmumos no maksas pakalpojumu sniegšanas, kā arī izdevumu pieaugums neplānotām aktivitātēm- avārijas un kārtējie remonti (+15661), iekārtu, inventāra remonta un tehniskā apkalpošana (+6122). Pietiekoši lieli izdevumi (18 748) veidojas no citu ārstniecības iestāžu sniegtajiem pakalpojumiem slimnīcas “Ģintermuiža”” pacientiem un klientiem, piemēram izmeklējumi Jelgavas pilsētas slimnīcā, medicīnas sabiedrībā Optima1, zobārstniecības pakalpojumi, kā arī Centrālās laboratorijas pakalpojumi.

**Saimnieciskās darbības rezultāts**

*8.attēls*

*Avots: Finanšu pārskati*

Rentabilitāte 2016. gada pārskata periodā ir atšķirīga no 2015. gada rādītājiem, ko parāda iepriekšējais attēls: 2015. gadā ir bruto zaudējumi un neliela neto peļņa, bet 2016. gadā – bruto peļņa un lieli neto zaudējumi, kas ieplānots līdz 2016. gada beigām, saņemot finansējumu valsts galvotā aizdevuma saistību segšanai, līdzsvarosies līdz peļņai (~25 000 *euro*).

|  |  |  |  |  |
| --- | --- | --- | --- | --- |
| **Rentabilitātes rādītāji (%)** | 2015. gada 6 mēneši | 2016. gada 6 mēneši | 2015.gada 9 mēneši | 2016. gada 9 mēneši |
| Bruto peļņas rentabilitāte | -1.86 | 0.87 | -0.87 | 1.07 |
| Realizācijas rentabilitāte (neto peļņa) | -0.11 | -3.33 | 0.11 | -3.28 |
| Pašu kapitāla rentabilitāte (atdeve) | -0.15 | -4.8 | 0.22 | -7.26 |
| Aktīvu rentabilitāte (atdeve) | 0.01 | -0.61 | 0.06 | -0.92 |

Likviditātes rādītāji 2016. gada pārskata periodā ir palielinājušies salīdzinājumā ar iepriekšējo gadu un ir teorētiski noteiktās normas robežās, kas liecina, ka slimnīcai nebūs grūtības segt īstermiņa saistības. Īpaši tas attiecas uz absolūto likviditāti - naudas līdzekļu apjoms ir pietiekošs, un, jāņem vērā, ka īstermiņa saistību sastāvā ir uzskaitīts pārskata gada valsts galvotā aizdevuma maksājums, kam gada beigās tiks saņemts papildus finansējums.

|  |  |  |  |  |  |
| --- | --- | --- | --- | --- | --- |
| **Likviditātes rādītāji (koeficients)** | Norma | 2015. gada 6 mēneši | 2016. gada 6 mēneši | 2015.gada 9 mēneši | 2016.gada 9 mēneši |
| Kopējā likviditāte | 1-2 | 0.95 | 1.03 | 1.01 | 1.03 |
| Starpseguma (tekošā) likviditāte | 0.8-1 | 0.71 | 0.87 | 0.77 | 0.86 |
| Absolūtā likviditāte | 0.2-0.3 | 0.5 | 0.62 | 0.57 | 0.63 |

Maksātspējas rādītāji 2016. gada pārskata periodā turpina samazināties, salīdzinot ar 2015. gadu, kas vērtējami pozitīvi. Tomēr būtu vēlams pašu kapitāla apjoma pieaugums lielāks, kas vistiešāk saistīts ar uzņēmuma pamatdarbības finansēšanas noteikumiem:

|  |  |  |  |  |  |
| --- | --- | --- | --- | --- | --- |
| **Maksātspējas rādītāji** | Norma | 2015. gada 6 mēneši | 2016. gada 6 mēneši | 2015.gada 9 mēneši | 2016.gada 9 mēneši |
| Saistību īpatsvars bilancē (%) | 0-80 | 85.26 | 84.35 | 85.15 | 84.56 |
| Aizņemtā kapitāla koeficients (saistības pret pašu kapitālu) koeficients |  | 6.74 | 6.28 | 6.67 | 6.4 |

**4. INVESTĪCIJAS UN PROJEKTI**

2012. gada 1. jūnijā noslēdzās valsts galvotā aizdevuma projekta „VSIA „Slimnīca „Ģintermuiža”” ēku un infrastruktūras rekonstrukcija un renovācija” īstenošana.

Saskaņā ar noslēgto līgumu Nr.567 ar Depfa bank plc par aizdevumu 12 838 520 *euro* (sākotnēji plānots 14 879 100 *euro*) apmērā, banka izmaksājusi visu aizdevuma daļu, savukārt slimnīca periodā no 2007.gada veikusi sekojošus maksājumus ( Kopā 2 975 128.60 *euro*):

* saistību maksājumi bankai par neizmaksāto daļu (līdz 2011. gadam)-kopā 20 511.93 *euro*;
* procentu maksājumi - kopā 817 459.55 *euro* :
  + 2016. gada 9 mēnešos – 2596.23 *eur*o;
  + 2015. gadā – 22 618.76 *euro*;
  + 2014. gadā –51 329.04 *euro*;
  + 2013. gadā- 51 175.44 *euro*;
  + 2012. gadā- 162 011.88 *euro*;
  + 2011. gadā- 195 997.84 *euro*;
* pamatsummas maksājums ( no 2011. gada) – kopā 2 139 753.35 *euro*. 2016. gada 9 mēnešos pamatsummas maksājums nav veikts.

2016. gada 21. martā noslēgts līgums ar Veselības ministriju “Līgums par VSIA” Slimnīca “Ģintermuiža”” valsts galvotā aizdevuma saistību nodrošināšanu no valsts budžeta līdzekļiem”, kas paredz valsts finansējumu 2016.-2018. gadam valsts galvotā aizdevuma saistību atmaksai.

2016. gada 26. martā apstiprināta “Infrastruktūras izmantošanas valsts apmaksāto veselības aprūpes pakalpojumu un maksas pakalpojumu sniegšanas proporcijas aprēķināšanas kārtība   
valsts galvotā aizdevuma projekta “VSIA “Slimnīca “Ģintermuiža”” ēku un infrastruktūras rekonstrukcija un renovācija” ietvaros (2014. gads).

2016. gada 22. jūnijā apstiprināta “Infrastruktūras izmantošanas valsts apmaksāto veselības aprūpes pakalpojumu un maksas pakalpojumu sniegšanas proporcijas aprēķināšanas kārtība   
valsts galvotā aizdevuma projekta “VSIA “Slimnīca “Ģintermuiža”” ēku un infrastruktūras rekonstrukcija un renovācija” ietvaros (2015. gads).

2016. gada pārskata periodā slimnīcas ilgtermiņa aktīvi pieauga 30 104 *euro* apmērā, salīdzinoši 2015. gada pārskata periodā- 15 651), tai skaitā:

|  |  |  |
| --- | --- | --- |
| Ilgtermiņa ieguldījumu sastāvs | Investīciju apjoms (*euro*) | Finanšu avots |
| Datortehnika | 15 149 | Pašu līdzekļi |
| Medicīniskā iekārta (medicīniskie svari) | 352 | Pašu līdzekļi |
| Pārējie pamatlīdzekļi | 7 352 | Pašu līdzekļi |
| Pamatlīdzekļu izveidošanas izmaksas (projektēšanas izmaksas bērnu nodaļas lifta izbūvei un tehniskais projekts INTERREG projektam) | 7 251 | Pašu līdzekļi |

**ES fondu līdzfinansēti projekti**

|  |  |  |
| --- | --- | --- |
| Projekta nosaukums | Finansējuma avots, finansējums *euro* | Termiņš |
| Dalība ESF projektā “Atbalsts ilgstošajiem bezdarbniekiem” Nr.9.1.1.2/15/I/001  2016. gada 17. februāra līgums ar Nodarbinātības valsts aģentūru Nr.1.1-10.13/3 par atbalstu pasākuma “Atbalsta pasākums bezdarbniekiem ar atkarības problēmām “ īstenošanu  Slimnīca nodrošina atkarības slimību ārstniecību pēc Minesotas 12 soļu programmas medicīniskās tehnoloģijas | Pacientu iemaksa 7.11 *euro* par vienu ārstēšanas dienu  Ieņēmumi periodā no 01.-09.2016.  1857.27 *euro* | līdz 2021. gada 30. decembrim |

**5.PERSONĀLA ATTĪSTĪBA**

Slimnīcā „Ģintermuiža” nodarbināti vidēji 498 darbinieki, tai skaitā:

1. 44 ārsti, tai skaitā ambulatorā, stacionārā un sociālā aprūpē un sociālā rehabilitācijā;
2. 5 funkcionālie speciālisti ( mākslas terapeits ar specializāciju drāmas terapijā; ar specializāciju deju un kustību terapijā; mūzikas terapeits)
3. 112 ārstniecības un pacientu aprūpes personas;
4. 75 ārstniecības un pacientu aprūpes atbalsta personas;
5. 71 sanitārs;
6. 16 administrācijas darbinieki – valde, virsārsts, personāldaļas personāls, galvenā māsa, jurists, pārvaldes sekretāre, darba aizsardzības speciālists, veselības aprūpes statistiķis, finanšu un ekonomikas dienesta darbinieki.
7. 175 pārējie darbinieki – sociālie darbinieki, sociālie aprūpētāji, sociālie rehabilitētāji, aukles, darba terapeiti, nodaļas virtuves darbinieki, saimniecības pārziņi, arhivārs, aptiekas personāls, sociālās rehabilitācijas personāls, ilgstošas sociālās aprūpes un sociālās rehabilitācijas personāls, finanšu un ekonomikas dienesta personāls, virtuves personāls, saimnieciskā nodrošinājuma dienesta personāls.

Slimnīcai joprojām ir sekmīga sadarbība ar Rīgas Stradiņa universitātes Sarkanā Krusta medicīnas koledžu, kas uz slimnīcas bāzes, apmāca interesentus, t.sk. slimnīcā strādājošos darbiniekus, māsas palīga kvalifikācijas iegūšanai. Ņemot vērā, ka mācības notiek slimnīcas telpās, bez maksas, un ir iespēja tās apvienot ar darbu, personāls atsaucīgi piedalās kvalifikācijas pilnveidošanā un iegūst arodizglītību – māsas palīga kvalifikāciju. Kvalificēto māsas palīgu skaita dinamika periodā no 2007. Līdz 2015. ir pozitīvi augoša un pēdējos divos gados stabila.

Slimnīcas vēlme ir kvalificēta aprūpes personāla piesaiste visam sniegto pakalpojumu klāstam, tomēr šobrīd kvalificēti māsas palīgi aizņem apmēram pusi no ambulatoro un stacionāra pacientu aprūpes nodrošināšanai paredzētajām personāla 142 darba vietām (73.75 darba vietas māsas palīgam, 68 – sanitāram). Iespējamā tālākā rīcība mērķa sasniegšanai – darbs pie attiecīgās izglītības ieguves esošo motivējošo instrumentu pilnveides un jaunu instrumentu radīšanas.

2016. gadā slimnīcā strādā 4 medicīnas māsas, kas saskaņā ar Ārstniecības likuma 33. panta otrās daļas nosacījumiem, ir reģistrētas Latvijas Māsu asociācijas apmācīt tiesīgu ārstniecības personu reģistrā, līdz ar to slimnīcai māsu deficīta situācijā, ir iespēja piesaistīt medicīniskās izglītības iestādēs studējošos, kuri apgūst pirmā vai otrā līmeņa profesionālās augstākās medicīniskās izglītības programmas un kuru zināšanu un prasmju apjoms atbilst noteiktām kvalifikācijas un kompetences prasībām. Tomēr apmācīt tiesīgo māsu skaits slimnīcā, ir proporcionāli neliels. Ņemot vērā slimnīcā strādājošo māsu pieredzi un izglītību, ir visi priekšnosacījumi apmācīt tiesīgo māsu skaita palielinājumam.

Augstskolu un koledžu studentu piesaiste mācību praksei slimnīcā, ir viens no veidiem, kā ieinteresēt topošos mediķus darbam garīgās veselības aprūpē un nākotnē dibināt darba tiesiskās attiecības. Šajā kontekstā 2016. gadā slimnīca “Ģintermuiža” startēja Rīgas Stradiņa universitātes rīkotajā iepirkumā “Prakse Rīgas Stradiņa universitātes Sabiedrības veselības un sociālās labklājības fakultātes studējošajiem” un ieguva tiesības nodrošināt studējošo praksi studiju programmās “māszinības” un “veselības psiholoģija”. Studiju programmā “māszinības” slimnīca nodrošina praksi studiju kursā “garīgā veselība un psihiatriskā terapija”, “gerontoloģija”, “sociālā aprūpe un sociālā rehabilitācija”, “sekundārā aprūpe”.

2016. gadā turpinās, ar RSU Sarkanā Krusta medicīnas koledžu 01.09.2014. noslēgtais līgums par prakses vietas nodrošināšanu un prakses organizēšanu koledžas pirmā līmeņa augstākās profesionālās izglītības studiju programmas “Māszinības” studentiem, kā arī, ar Rīgas Stradiņa universitāti 30.04.2014. noslēgtais līgums par universitātes Rehabilitācijas fakultātes realizēto studiju programmu “rehabilitācija”, “fizioterapija” un “mākslas terapija” studējošo prakses vietu nodrošināšanu un prakses organizēšanu.

2016. gada februārī VSIA “Slimnīca “Ģintermuiža” “ ir noslēgusi sadarbības līgumu ar Rīgas Stradiņa universitāti par rezidenta apmācību specialitātē “Tiesu psihiatrijas eksperts”. Pamatojoties uz šo līgumu, darbu slimnīcā uzsāka rezidents tiesu psihiatrijā, kas ir vērtējams kā pozitīvs fakts, ņemot vērā slimnīcas gaidas pēc ārstu personālsastāva atjaunošanas.

Vienlaicīgi, 2016. gada 4. janvārī noslēgts sadarbības līgums ar valsts SIA “Rīgas psihiatrijas un narkoloģijas centrs” par 2.studiju gada rezidentu specialitātē “psihiatrija” un specialitātē “ narkoloģija” praktisko apmācību rotācijas ciklā “bērnu un pusaudžu psihiatrija”, kā arī 4.studiju gada rezidentes specialitātē “narkoloģija” praktisko un teorētisko apmācību rotācijas ciklā “psihoterapija un psihosociālā rehabilitācija”.

Katru gadu saskaņā ar Ministru Kabineta 2011. gada 30. augusta noteikumu Nr.685 “Rezidentu sadales un rezidentūras finansēšanas noteikumi” 3.un 4.punktu slimnīca “Ģintermuiža” Veselības ministrijai sniedz informāciju par ārstu specialitātēm, kas būtu sagatavojamas valsts finansētās rezidentūras ietvaros. 2016. - 2022. gadā tiek prognozēta iespēja nodrošināt nodarbinātību narkologam, psihiatram, bērnu psihiatram, tiesu psihiatrijas ekspertam un rehabilitologam.

*15.tabula*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N.p.k | Specialitāte, apakšspecialitāte vai papildspecialitāte | Prognozējamais ārstu skaits, kurus pēc rezidentūras beigšanas iestāde varētu nodrošināt ar darba vietu | | | | | | |
|  |  | 2016. gadā | 2017. gadā | 2018.  gadā | 2019. gadā | 2020.  gadā | 2021.  gadā | 2022.  gadā |
| 1. | narkologs | 1 | 1 | 1 | 1 |  |  |  |
| 2. | psihiatrs | 2 | 2 | 1 | 2 | 1 | 2 | 1 |
| 3. | bērnu psihiatrs | 1 |  |  | 1 |  |  |  |
| 4. | tiesu psihiatrijas eksperts |  |  | 1 |  |  |  |  |
| 5. | rehabilitologs |  | 1 |  |  |  |  |  |

Kapitālsabiedrībā strādājošo ārstniecības personu atlīdzības nosacījumus nosaka Valsts un pašvaldību institūciju amatpersonu un darbinieku atlīdzības likums. Atlīdzība šī likuma izpratnē ir darba samaksa, sociālās garantijas un atvaļinājumi.

Darba samaksa ārstniecības personām ietver:

1. Mēnešalga, kurā ietverta piemaksa par darba stāžu ārstniecības jomā;
2. Piemaksa par darbu, kas saistīts ar īpašu risku;
3. Piemaksa par dabu naktīs un svētku dienās;
4. Piemaksa par prombūtnē esošas ārstniecības personas, kā arī vakanta ārstniecības personas amata pienākumu pildīšanu.
5. Prēmija
6. Piemaksa par personiskā darba ieguldījumu un darba kvalitāti (no 2016. gada - 1 x ceturksnī saskaņā ar struktūrvienības rezultatīvo rādītāju izpildi)

2016. gada 5. februārī ar Nacionālo veselības dienestu noslēgta vienošanās Nr.6-1773/2016 “Par finanšu līdzekļu piešķiršanu valsts un pašvaldību ārstniecības iestāžu nodarbināto darba samaksas pieauguma nodrošināšanai 2016. gadā”. Darba samaksas paaugstināšanai 2016.gadā paredzēti 155 390 euro. 2016. gada 9 mēnešos atlīdzības pieauguma nodrošināšanai izlietoti 136 833 *euro*, tai skaitā no slimnīcas līdzekļiem 20 290 *euro*:

|  |  |  |
| --- | --- | --- |
| Amatu kategorijas | slodžu skaits | Līdzekļu izlietojums atlīdzības palielinājumam, *euro* |
| Ārsti | 34 | 27 850 |
| Ārstniecības un pacientu aprūpes personas | 98.05 | 55 282 |
| Ārstniecības un pacientu aprūpes atbalsta personas | 73.25 | 17 944 |
| Pārējais personāls | 195.3 | 35 757 |
| Kopā | 400.6 | 136 833 |

**Vidējās darba samaksas dinamika**

*9.attēls*

Avots: Finanšu pārskati

**Atalgojuma politika 2016. gadā**

Ar 2016. gada 1. janvāri ir būtiski palielināts atalgojums slimnīcā nodarbinātajiem:

* + - 1. ārsti, ārstniecības un pacientu aprūpes personālam, daļai pārējā personāla- mēnešalgas palielinājums par 40 euro;
      2. minimālās algas nodrošinājums 370 euro;
      3. saglabāta piemaksa par darbu īpašos apstākļos ārstniecības personām, sanitāriem un citiem nodaļās nodarbinātajiem– 20%;
      4. reizi ceturksnī līdz 10% piemaksa par personiskā darba ieguldījumu un darba kvalitāti.

Ar 2016. gada 1. aprīli stacionāra ārstiem palielināta mēnešalga par 60 *euro*.

**6.PĀRMAIŅAS UN TO VADĪBA**

2016. gadā saskaņā ar 2014. gada 16. oktobra “Publiskas personas kapitāla daļu un kapitālsabiedrību pārvaldības likuma” 57. pantu sagatavota VSIA “Slimnīca “Ģintermuiža”” stratēģija 2016.-2018. gadam.

Slimnīcas saimnieciskās darbības taktiskie mērķi saskaņā ar Veselības ministrijas nostādnēm ir nodrošināt:

1.bezdeficīta budžetu;

2. pozitīvu (sabalansētu) pamatdarbības naudas plūsmu;

3. pozitīvu rentabilitātes rādītāju;

4. likviditātes koeficientu ne mazāks par 1,00.

Saskaņā ar stratēģisko mērķi un uzdevumiem, slimnīca regulāri apkopo informāciju un kontrolē rezultatīvo rādītāju izpildi.

Slimnīcas stratēģija ir vērsta nevis uz maksimālu peļņas gūšanu, bet gan uz to, lai paaugstinātu uzņēmuma vērtību, pilnveidotu esošo pakalpojumu kvalitāti, pieejamību un attīstītu jaunus pieprasītus pakalpojumus.

Šobrīd, saņemot Pasaules bankas darba grupas pētījumu “Latvijas veselības aprūpes infrastruktūras ģenerālplāns 2016.-2025.”, kapitālsabiedrības vadīšana saskaras ar nopietniem pārbaudījumiem par gatavību iespējamām pārmaiņām tuvāko gadu laikā. Neziņa un bailes par darba vietas zaudēšanu, kas rodas no minētā informācijas avota par kapitālsabiedrības slēgšanu, ietekmē visu darbinieku darba kvalitāti, tālāk atsaucas uz pacientu un klientu labsajūtu, kā arī pacientu un klientu turpmākajiem lēmumiem par ārstniecības iestādes vai ilgstošas sociālās aprūpes un sociālās rehabilitācijas iestādes izvēli - tātad turpmāko atrašanās - dzīves vietu. SPKC apkopotie dati parāda, ka, neskatoties uz iedzīvotāju skaita samazināšanos, uzskaitē uzņemto pacientu ar psihiskiem un uzvedības traucējumiem, kā arī ārstēto ar psihiskiem un uzvedības traucējumiem psihoaktīvu vielu lietošanas dēļ pacientu skaits pieaug.

**Pieprasījums pēc diennakts stacionārajiem pakalpojumiem 2013.-2015.gadā (pēc pacientu dzīves vietas)**

**2015.gadā ārstēto pacientu sadalījums pēc dzīves vietas**

*Datu avots: statistikas pārskati*

Tā kā slimnīca sniedz specializētus veselības aprūpes pakalpojumus, tai skaitā Minesotas programma, psihiatriskā palīdzība bērniem, narkomānu rehabilitācija stacionārā, tad pacientu plūsma aptver visu Latvijas teritoriju. Lielākais īpatsvars pacientu plūsmā ir Jelgava – 23%, Zemgales statistiskais reģions- 33%, Kurzemes statistiskais reģions- 15%, Pierīgas statistiskais reģions- 15%, Rīga- 6%, Jūrmala- 2%.

Darbiniekiem bažas rada, ka turpmākā darba vieta būs tālāk no dzīves vietas, kas ir papildus izmaksas un neērtība, jo tiek patērēts ilgāks laiks, lai nokļūtu līdz darbam vai mājām. Jāņem vērā, ka darbinieki pārsvarā ir virs vidējā vecuma, bet, tā kā nozarē darbinieki ir nepietiekoši, tad viņu iekļaušanās darba tirgū ir būtiski nepieciešama. Ir rūpīgi jāizanalizē sociāli ekonomiskā situācija un ārpus Rīgas dzīvojošo iedzīvotāju krasā noslāņošanās.

**Slimnīcā nodarbināto sadalījums pa dzīves vietām, 2016.gads**

*Datu avots: Personāldaļas uzskaite*

Jāņem vērā, ka veselības aprūpes pakalpojuma tehnoloģija psihiatrijā pamatā balstās uz cilvēkresursiem un saistoši tam - efektīviem medikamentiem. Psihiatrijas nozarē strādājošo dzīves kvalitāti būtiski ietekmēs strukturālās pārmaiņas nozarē.

Saslimstība ar garīgām un atkarības slimībām ir cieši saistīta gan ar ekonomiskiem, gan politiskiem, gan tiesiskiem, gan sociāliem un kultūras faktoriem. Pārmaiņas vidē veicina saslimstības pieaugumu. Tas attieksies arī uz darbiniekiem.

Lai sekmīgi vadītu iespējamo pārmaiņu procesu un plānotu darbību turpmākajos gados, kapitālsabiedrības vadībai ir jābūt savlaicīgi informētai par gaidāmajām strukturālajām izmaiņām veselības aprūpes nozarē.

Valdes loceklis U.Čāčus